# মুজিববর্ষ উপলক্ষে পেনসিলভেনিয়ায় সমাবেশ

#### যুক্তরাষ্ট্র প্রতিনিধি

বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে আগামী শনিবার (৩১ অক্টোবর) পেনসিলভেনিয়ার ফিলাডেলফিয়া সিটিতে এক সমাবেশের আয়োজন করা হয়েছে।

এ বিষয়ে পেনসিলভেনিয়া স্টেট আওয়ামী লীগের সভাপতি মুক্তিযোদ্ধা আবু তাহের জানান, স্বাস্থ্যবিধি মেনে 'দেশী ভিলেজ রেস্টুরেন্টে' এ সমাবেশের আয়োজন করা হয়েছে। সমাবেশে সর্বকালের শ্রেষ্ঠ বাঙালি বঙ্গবন্ধু শেখ মুজিবুর রহমানের জীবন-কর্ম এবং বাঙালি জাতিকে স্বাধিকার প্রদানে অবিস্মরণীয় নেতৃত্বের আলোকে মতবিনিময় করবেন বিশিষ্টজনেরা। এতে যুক্তরাষ্ট্র আওয়ামী লীগের নেতৃবৃন্দরাও বক্তব্য রাখবেন।

বিডি-প্রতিদিন/আব্দুল্লাহ